Държавен вестник, бр. 26, 2018 г., стр. 23

БРОЙ  26	
Д Ъ Р Ж А В Е Н  В Е С Т Н И К 	
СТР.  23  
• защита на националната сигурност и 
противодействие на международния теро-
ризъм и неговото финансиране, както и на 
екстремизма, организираната престъпност и 
наркотрафика, незаконното разпространение 
на продукти и технологии под международен 
контрол, както и на оръжия за масово уни-
щожение, прането на пари и други рискове 
и заплахи, насочени срещу интересите на 
Република България и на нейните съюзници 
и партньори;
• защита и утвърждаване на националните 
исторически и духовни ценности и на култур-
ното наследство, част от което са документите 
от Националния архивен фонд;
• придобиване на информация, необходи-
ма за вземане на стратегически решения за 
запазване и увеличаване благосъстоянието 
на гражданите, обществото и държавата и за 
тяхното развитие;
• защита на функциите и сигурността на 
българските военни контингенти, участващи 
в операции и мисии извън територията на 
страната;
• противодействие на хибридните заплахи 
и други нови форми на заплаха за национал-
ната и съюзническата сигурност, реализирани 
включително и в киберпространството;
• осигуряване на безопасността на висшите 
органи на държавна власт и управление.
194. Реализирането на външната и вътреш-
ната политика за сигурност, отбранителната 
политика и други секторни политики се осъ-
ществява с активното използване на потенци-
ала на службите за разузнаване и сигурност.
195. Министерският съвет повишава ефек-
тивността на службите за разузнаване и си-
гурност чрез усъвършенстване на структурите, 
кадровия потенциал, механизма за финанси-
ране, внедряване на съвременни технически и 
специални средства, подобряване на социалния 
статут на служителите.
196. При изпълнение на дейността си по 
защита на националната сигурност службите 
за сигурност и обществен ред могат да взаи-
модействат съобразно законите на страната 
със структурите за сигурност на частните 
стопански субекти.
197. Подготовката и запазването на чо-
вешкия ресурс има особено решаващо зна-
чение за функционирането на системата за 
национална сигурност. Държавата изгражда 
нормативно и ресурсно осигурена подсистема 
от програми, институции и гъвкави органи-
зационни форми за обучение и повишаване 
квалификацията на служителите в държавни 
институции, а също така и на гражданите 
и техните организации.
198. Държавните институции прилагат 
гъвкави форми за използване на професи-
оналния капацитет и натрупания опит на 
български граждани след освобождаването 
им от държавна служба в сферата на нацио-
налната сигурност.
199. Държавата създава и/или осигурява 
ефективното функциониране на специали-
зирани звена в държавни висши училища 
и научни организации за обучение и пови-
шаване на квалификацията на служителите 
в областта на националната сигурност и 
отбрана. Системата за обучение и квалифи-
кация обезпечава обща и специализирана 
подготовка за поддръжка и развитие на 
сектора за национална сигурност и отбрана.
200. Българската академия на науките, вис­
ши училища и други държавни образователни 
и научни структури, както и организации на 
гражданското общество провеждат научни из-
следвания и дейности за натрупване на знания 
и опит и за разработване на иновативни ре-
шения, свързани със сигурността и отбраната. 
Съветът по сигурността към МС съвместно 
с представители на академичната общност 
разработва и предлага на МС Национална 
програма за научни изследвания и иновации 
в областта на сигурността и отбраната.
V.2. Контрол и отчетност на органите с 
преки отговорности към системата за наци-
онална сигурност
201. Демократичният контрол над системата 
за сигурност се осъществява от Народното 
събрание и от организации на гражданското 
общество. Институциите на изпълнителната 
власт се отчитат пред Народното събрание 
и предоставят информация на гражданското 
общество в съответствие с изискванията на 
закона.
202. Народното събрание осъществява 
парламентарния контрол над дейността на 
системата за национална сигурност.
203. Министър-председателят, министрите, 
ръководителите на ведомства, областните 
управители, органите на местната власт и 
на местното самоуправление отговарят за 
създаването на механизми за своевремен-
но информиране на обществото за своите 
действия по изпълнение на политиката за 
национална сигурност.
VI. ЗАКЛЮЧЕНИЕ
204. Актуализираната Стратегия за на-
ционална сигурност на Република България 
използва всеобхватен подход към сигурността 
и определя националните интереси, както 
и инструментите и политиките за тяхното 
реализиране и защита в условията на дина-
мично променящата се среда на сигурност, 
на новите рискове и заплахи. Министер-
ският съвет по предложение на Съвета по 
сигурността взема решение за провеждане 
на стратегически преглед на националната 
сигурност и при необходимост предлага на 
Народното събрание актуализирането на 
тази стратегия.
3092